cyanic-selkie/wikianc huggingface dataset:
Կալիրոե
Կալիրոե, Կալլիրոե (Καλλιρρόη, Καλλῐρόη, հաճախ գրվում է Callirrhoë), հին հունական դիցաբանությունում օվկիանուհի (գետային նիմփա) տիտան Օվկիանոսի և Տեթիսի դուստրը ։ Կալիրոեի անունը հանդիպում է Հունաստանի տարբեր մարզերի առասպելներում և ամենուր կապված է վազող ջրերի հետ։
Դիցաբանական կերպարներից մեկի անունով է կոչվել Յուպիտերի Կալիրոե արբանյակը։
Ծանոթագրություններ
Կատեգորիա:Հին հունական դիցաբանություն Կատեգորիա:Նիմփաներ Կատեգորիա:Հին հունական դիցաբանության կերպարներ
Ռուդիկ Պետրոսյան
Ռուդիկ Շիրակի Պետրոսյան ( փետրվարի 18, 1946, Երևան, Հայկական ԽՍՀ, Խորհրդային Սոցիալիստական Հանրապետությունների Միություն ), հայ օդաչու-հրամանատար, Արցախյան ազատամարտի մասնակից։
1964–1967 թվականներին ծառայել է ԽՍՀՄ ԶՈՒ-ում։ 1969 թ. ավարտել է Ռուսաստանի Ռյազանի մարզի Սասովոյի քաղաքացիական ավիացիայի օդաչուական ուսումնարանը։ 1969–2000 թվականներին աշխատել է «Էրեբունի» օդանավակայանում։ 1988 թվականին՝ Սպիտակի երկրաշարժի ժամանակ, մասնակցել է աղետի գոտու փրկարարական աշխատանքներին կատարելով ավելի քան 60 թռիչք։
1988–1992 թվականներին ՅԱԿ-40 ինքնաթիռի անձնակազմում (Հրամանատար) մասնակցել է ԼՂ ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 40-ից ավելի թռիչքներ։ Ընդհանուր թռիչքաժամը ԼՂ կազմել է 143 ժամ։ Պարգևատրվել է ԼՂՀ «Մարտական խաչ» 2-րդ աստիճանի շքանշանով։
Տրիվինյո
Տրիվինյո (Trivigno), կոմունա Իտալիայում, Բազիլիկատա մարզում՝ Պոտենցա գավառում ։
Կոմունայի հովանավորն է Սուրբ Պետրոս Առաքյալը։ Տոնը նշվում է հունիսի 29-ին։
Ծանոթագրություններ
Կատեգորիա:Իտալիայի բնակավայրեր
Ֆելիպե Մոլաս Լոպես
Ֆելիպե Բենինյո Մոլաս Լոպես (Felipe Benigno Molas López), (հուլիսի 10, 1901, Յուտի - նոյեմբերի 17, 1954, Ասունսյոն), պարագվայական քաղաքական գործիչ։ Մասնագիտությամբ՝ ատամնաբույժ։ Երկրի նախագահ 1949 թ. փետրվարի 27-ից սեպտեմբերի 11-ը։
Կատեգորիա:1901 ծնունդներ Կատեգորիա:1954 մահեր Կատեգորիա:Նոյեմբերի 17 մահեր
Զինջիրլիքույու գերեզմանատուն
Զինջիրլիքույու գերեզմանատուն (Zincirlikuyu Mezarlığı), քաղաքային գերեզմանատուն Ստամբուլի եվրոպական հատվածում՝ Շիշլի շրջանում, Էսենթեփե և Լևենտ թաղամասերի միջև։ Մտնում է Ստամբուլի տեսարժան վայրերի ցանկում, սակայն համարվում է գործող գերեզմանատուն։ Գտնվում է քաղաքապետարանի ենթակայության ներքո։ Համարվում է Ստամբուլի կենտրոնական գերեզմանատունը։
Նկարագրություն և նշանակություն
Սա Ստամբուլի առաջին գերեզմանատունն է, որը ստեղծվել է ժամանակակից պլանավորման ընթացքում։ Իր ներկայիս չափերին հասել է 1950 թվականին։ Զբաղեցնում է 380,847 մ² կամ 94 աքր տարածք։ Գերեզմանատանը ազատ տեղ չկա, բացառությամբ ընտանեկան մի քանի դամբարաններից։ Գերեզմանատանն է գտնվում Թուրքիայի առաջին դիակիզարանը։
Գերեզմանատան տարածքում գործում է մզկիթ, որը կառուցվել և նվիրվել է գերեզմանատանը Իբրահիմ Բոդուրի կողմից։ Այն բացվել է 2004 թվականի ապրիլի 2-ին։ Մզկիթը կառուցվել է դիակի լվացման համար և տեղավորում է մոտ 500 մարդ ։
Գերեզմանատան դարպասներին փակցված է Ղուրանի սուրահներից մեկը, որը ասում է "Её canli ölümü tadacaktır "՝ «Ամեն հոգի ի վերջո մեռնում է» («Ալ Իմրան» սուրահ 3:185) ։
Ծանոթագրություններ
Կատեգորիա:Ստամբուլի գերեզմանատներ Կատեգորիա:Ստամբուլի շենքեր և կառույցներ Կատեգորիա:Շիշլի
Erreà
Էռռեա (Errea), սպորտային հագուստ և պարագաներ արտադրող իտալական ընկերություն։ Մարզաշապիկներից, մարզակոշիկներից բացի ընկերությունն արտադրում է պայուսակներ, անդրավարտիքներ, վարտիքներ, գլխարկներ և այլն։ Ընդ որում՝ երաշխավորում է, որ իր արտադրանքում օգտագործված չեն քիմիական վնասակար նյութեր պարունակող գործվածեղեն ու կաշվեղեն ։ Այսինքն՝ մարզահագուստը պատրաստվում է Oeko-tex standard տեխնոլոգիայի պահանջներին համապատասխան։ Ի դեպ, «Էռեա»-ն այդ տեխնոլոգիայի կիրառմանն անցած առաջին ընկերությունն է։
Պատմություն
Հիմնադրվել է 1988 թվականին Գանդոլֆի ընտանիքի կողմից։ Շտաբ-բնակարանը գտնվում է Պարմաի մերձակա Տորիե քաղաքում։ 1994 թվականին մուտք է գործել անգլիական ֆուտբոլային շուկա՝ մարզահագուստի երկարամյա մատակարարման պայմանագիր կնքելով Միդլսբրո թիմի հետ, որն այդ ժամանակ հանդես էր գալիս Պրեմիեր լիգայում ։ 2011 թվականին այդպիսի մի գործարք էլ կնքել է Նորվիչ քաղաքի ֆուտբոլային թիմի հետ ։
2013 թվականին ընկերությունն իր 25-ամյակը նշել է՝ ներկայացնելով հաջորդ մրցաշրջանի մատակարարումների համար իր գլխավոր կլիենտները դարձած ֆուտբոլային թիմերին, որոնց շարքում են Պարմա ՖԱ-ն, Ատալանտա (ֆուտբոլային ակումբ)ը, Նորվիչ Սիթին, Բրայթոն ընդ Հոուվ Ալբիոնը, Բլեքփուլը, Ռայո Վալեկանոն, Նումանսիա ՖԱ-ն, Ալկորկոն իսպանական քաղաքի թիմը, ADO Den Haag-ը, Նանտ ՖԱ-ն ։
Erreà ընկերությունը բազմաթիվ ազգային հավաքականների, մարզական ակումբների հովանավորն է։
Արտաքին հղումներ
Կատեգորիա:Սպորտային հագուստ Կատեգորիա:Ընկերություններ այբբենական կարգով
Կոնտինուումի վարկած
1877 թվականին Գերոգ Կանտորը առաջ քաշեց և ավելի ուշ ապարդյուն կերպով փորձեց ապացուցել այսպես կոչված  կոնտինիում-հիպոթեզը, որը կարելի է ձևակերպել հետևյալ կերպ․
Կոնտինիում հիպոտեզը դարձավ քսաներեք մաթեմատիկական խնդիրներից առաջինը, որոնք Դավիթ Հիլբերտը ներկայացրեց Մաթեմատիկոսների 2-րդ միջազգային համագումարին Փարիզում 1900 թվականին։ Այդ պատճառով կոնտինիում-հիպոթեզը հայտնի է որպես Հիլբերտի առաջին խնդիր։ 1940 թվականին Կուրտ Գյոդելն ապացուցեց ընդլայնված տեսություն, ստանալով կապ Զերմելո-Ֆրենկելյան աքսիոմային համակարգի (ZFC) աքսիոմների կայունության հետ ZFC, որը ժխտում է կոնտիում-հիպոթեզի անապացուցելիությունը ZFC-ում, իսկ 1963 թվականին ամերիկացի մաթեմատիկոս Փոլ Կոենը ապացուցեց այն նույն տեսությունը, որ կոնտիում-հիպոթեզը անապացուցելի է ZFC-ում։ Այդպիսով կոնտիում-հիպոթեզը կախված չէ ZFC աքսիոմից։ Գյոդելի և Կոենի ընդլայնված տեսություններում կոնտիում-հիպոթեզի աքսիոմից անկախության հարցը մնացել է բաց։ Ժխտումը կամ հաստատումը կոնտինիում-հիպոթեզի հանգեցրեց այսպես ասած բազմությունների կանտորյան տեսության առաջացման՝ ըստ որի իրական թվերի բազմության հզորությունը կամ կոնտինիում c = 2^{N_0} հավասար է {N_1} և ոչ կանտորյան բազմությունների տեսության, որում այն ճիշտ չէ։ Վերջին դեպքում կարելի է ապացուցել, որ c-ի և {N_1}-ի միջև գոյություն ունի անվերջ շատ կարդինալ թվեր։
Ընդհանրացում
Ընդհանրացված կոնտինիում-հիպոթեզը պնդում է, որ ցանկացած S անվերջ բազմության համար գոյություն չունի այնպիսի բազմություն, որի կարդինալ թիվը մեծ է, քան S-ի՛, բայց փոքր է, քան նրա բոլոր 2^{S} ենթաբազմություններինը։ Ընդհանրացված կոնտինիում-հիպոթեզը նույնպես չի հակասում Ցերմելո-Ֆրենկելյան աքսիոմատիկային, և, ինչպես ցույց տվեցին Վացլավ Սերպինսկին 1947 թ․ և Շպեքքերը 1952 թ․, նրանից հետևում է ընտրության աքսիոմը։
Կատեգորիա:Հիլբերտի խնդիրներ Կատեգորիա:Բազմությունների տեսություն
Դաշև (գյուղ, Իլինեցկոեի շրջան)
Դաշև (Дашів), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1928 թվականին։
2001 թվականի տվյալներով Դաշև գյուղում բնակվում էր 12 մարդ։ Բնակավայրը զբաղեցնում է 0,03 կմ² տարածք։ Բնակչության խտությունը կազմում էր 400 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Իլինեցկոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1928 թվականին հիմնադրված բնակավայրեր
Պասպաուլ (գետ)
Պասպաուլ  (Паспаул), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Փոքր Իշա ձախ ափով՝ 19 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ալեյ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Արեգ Էլիբեկյան
Արեգ Ռոբերտի Էլիբեկյան, նկարիչ։
Վրաստանի մշակույթի վաստակավոր գործիչ Վաղարշակ Էլիբեկյանի թոռն է, ՀԽՍՀ վաստակավոր նկարիչ, ՀՀ ժողովրդական նկարիչ Ռոբերտ Էլիբեկյանի որդին։
Կենսագրություն
1992 թվականին ավարտել է Երևանի գեղարվեստա-թատերական ինստիտուտը։ Ապրում և ստեղծագործում է Մոնրեալում։ Արեգ Էլիբեկյանի ստեղծագործությունները գտնվում են Երևանի ժամանակակից արվեստի թանգարանում, 2012 թվականից՝ Երևանի Արամե պատկերասրահում ։ Ունի անհատական նկարչական ստուդիա, դասավանդում է Մոնրեալի գեղարվեստի թանգարանում։ Ստեղծում է քաղաքային տեսարաններ՝ մարդաշատ փողոցներ, սրճարաններ, բակեր, պուրակներ, ջրային տարածքների վրա ձգվող քաղաքային կամուրջներ, բնանկարներ, դիմանկարներ։
Արտաքին հղումներ
Կատեգորիա:Կանադահայ նկարիչներ Կատեգորիա:20-րդ դարի հայ նկարիչներ
Գեյթ է Լաստիդ
Բնակչությունը 2008 թվականի դրությամբ կազմում է 36 մարդ, բնակչության խտությունը` 7.48 մարդ/կմ²։ Բնակավայրը զբաղեցնում է 4.81 կմ² տարածք։
2013 թվականի հունվարից հանդիսանում է Վալ դը Լամբրոն համայնքի մաս։
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 33 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 25 աշխատունակ (15-64 տարեկան) բնակիչ, որոնցից ակտիվ էին 17-ը, իսկ ոչ ակտիվները` 8։ Ակտիվության ցուցանիշը կազմում է 68,0 %։ 17 աշխատունակ մարդկանցից աշխատել է 13 անձ (9 տղամարդ և 4 կին)։ Գործազուրկ են եղել 4 անձ (4 տղամարդ և 0 կին)։ 8 անաշխատունակներից 1-ը եղել են աշակերտներ կամ ուսանողներ, 4-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լուի Աբել Տրյուշե
Լուի Աբել Տրյուշե (Louis Abel-Truchet, ), Հիասքանչ դարաշրջանի ֆրանսիացի նկարիչ։
Կյանք և գործունեություն
Լուի Աբել Տրյուշեն գեղանկարչություն է սովորել Փարիզի Ժյուլիանի ակադեմիայում, որտեղ եղել է Ժան Ժոզեֆ Բենջամեն-Կոնստանի և Ժյուլ Լեֆևրի աշակերտը։ Նրա աշխատանքներն սկսել են ցուցադրվել 1891 թվականից։ Գեղանկարիչը Ֆրանսիայի մայրաքաղաքում ստեղծված իր ժամանակի գեղանկարչության նորաձև «Աշնանային սալոնի» համահիմնադիրներից մեկն է։ Նաև եղել է այդ ցուցահանդեսների առաջին մասնակիցներից մեկը։ 1907 թվականին Աբել Տրյուշեն իր ընկերոջ և կոլեգայի՝ Լուի Վալլեի հետ, ձեռնարկել են փարիզյան «Հումորիստների միությունը»։ 1910 թվականին Աբել Տրյուշեն դարձել է «Գեղեցիկ արվեստների ազգային միության» (Société nationale des beaux-arts) անդամ։ 1911 թվականին դարձել է Պատվավոր Լեգեոնի շքանշանի ասպետ։
Աբել Տրյուշեի ստեղծագործությանը բնորոշ է ժանրային գեղանկարչությունը, նրան մոտ են իր համերկրացիներ և ժամանակակիցներ Էժեն Գալիեն-Լալուն, Թեոֆիլ Ալեքսանդր Ստեյնլենը, Ժան-Լուի Ֆորենը։ Նա նկարել է Վենետիկի փողոցային տեսարաններ և գիշերային Մոնմարտր։ Յուղանկարներում հիմնականում պատկերված էին էլեգանտ նորաձև փարիզուհիներ, քաղաքի պատկերներ և Փարիզի առօրյա կյանքը ներկայացնող տեսարաններ ։ Ճանապարհորդելով Իտալիայով, Ֆրանսիայի հարավով և Հյուսիսային Աֆրիկայով` աշխատել է Մարսելի, Մոնակոյի, Թունիսի, Պադովայի և Ավինյոնի տեսարանների վրա։
Առաջին համաշխարհային պատերազմի սկսվելուն պես Աբել Տրյուշեն կամավոր մեկնել է ռազմաճակատ և որպես լեյտենանտ ծառայել է հետևակային գնդի հետախուզական մասում։ 1918 թվականի սեպտեմբերին մահացել է վիրավորումից։ Պարգևատրել է Զինվորական խաչով։ Նկարչի անունով է անվանակոչված Փարիզի 17-րդ թաղամասի փողոցներից մեկը։
Գրականություն
Կատեգորիա:Ֆրանսիացի նկարիչներ Կատեգորիա:Ֆրանսիացի դիզայներներ
Հերեկ
Հերեկ, գյուղաքաղաք պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Հերեկի գավառակում ։ Գտնվում էր Եվդոկիա քաղաքից 44 կմ հյուսիս-արևելք, Իրիս գետի ձախ ափին։
Աշխարհագրություն
Տարածքը հարթավայրային էր։
Պատմություն
Հերեկը կառաուցել է Պոնտոսի թագավոր Միհրդատ VI Եվպատորը (113-63 թթ մթա) և իր անունով կոչել է Եվպատորիա։ Մթա 60-ական թվականներին բնակավայրը ավերվել է հռոմեական զորավար Լուկոլլոսի կողմից։
Տեղի հայությունը զանգվածաբար կոտորվել է 1915 թվականի Մեծ եղեռնի ժամանակ։ Շատ քչերին է հաջողվել փրվել և գաղթել այլ երկրներ։
Բնակչություն
1878 թվականին ուներ 4702 թուրք և 1126 հայ բնակիչ։
Պատմամշակութային կառույցներ
Հայերն ունեին Ս. Ստեփանոս (կամ Ս. Աստվածածին) անունով եկեղեցի։
Կրթություն
Գյուղում գործում էր Ս. Մեսրոպյան և Մարինոսյան հայկական վարժարանները ։
Ծանոթագրություններ
Կատեգորիա:Արևմտյան Հայաստանի գյուղեր
Սիբոլգա
Սիբոլգա (Sibolga), նավահանգստային քաղաք, Ինդոնեզիա, տեղակայված է Հյուսիսային Սումատրա գավառում։ Քաղաքի տարածքը հանդես է գալիս որպես անկախ վարչական միավոր՝ ինքնավարության շենք։
Աշխարհագրական դիրքը
Քաղաքը գտնվում է գավառի հարավային մասում, Սումատրա կղզու հյուսիսում, Հնդկական օվկիանոսի ափին։ Բացարձակ բարձրությունը ծովի մակարդակից 90մ ։
Սիբոլգան գտնվում է գավառի մայրաքաղաք Մեդանից մոտ 200 կմ հարավ։
Վարչական բաժանում
Սիբոլգայի ինքնավարության շենքը բաժանված է չորս շրջանների, որոնք իրենց հերթին բաժանվում են 16 գյուղական բնակավայրերի։ Территория муниципалитета
Բնակչություն
2010 թվականի մարդահամարի հաշվով բնակչությունը կազմում է 84 481 մարդ ։
Քաղաքի բնակչության դինամիկան ըստ տարիների՝ Ազգային կազմի մեջ գերակշռում են բատակները և մինանգկաբաուներ։
Աստերոիդների ցանկ (104301-104400)
Աստերոիդների ցանկ (104201-104300) * Աստերոիդների ցանկ * Աստերոիդների ցանկ (104401-104500)
Սեեսեկիռվա
Սեեսեկիռվա (Sääsekõrva), գյուղ Էստոնիայի Տարտումաա նահանգի Լուունյա շրջանում։
2011 թվականի տվյալներով գյուղում բնակվում էր 28 մարդ։
Արտաքին հղումներ
Կատեգորիա:Էստոնիայի Տարտումաա նահանգի Լուունյա շրջանի բնակավայրեր Կատեգորիա:Էստոնիայի գյուղեր
(9419) Կեյկոչակի
(9419) Կեյկոչակի (Keikochaki), աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 12-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,241067 ա. մ., առավելագույնը մոտենում է 1,9273 ա. մ. հեռավորության վրա և հեռանում 2,5548 ա. մ. ։ Արեգակի շուրջ մեկ ամբողջական պտույտ է կատարում 1225,41 երկրային օրվա ընթացքում, իր ուղեծրով շարժվելով միջինում 0,29378 աստիճան/օր արագությամբ։ Աստերոիդի ուղեծրի հարթությունը և խավարածրի հարթությունը իրար հետ կազմում են 4,48° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կանետո Սինդո
48 ֆիլմի ռեժիսոր է, 238 ֆիլմի սցենարի հեղինակ ։ Ստացել է Ճապոնիայի Մշակույթի շքանշան, կինոյում ունեցած իր մեծ ավանդի համար ։
Ծանոթագրություններ
Կատեգորիա:Ճապոնացի ռեժիսորներ Կատեգորիա:1912 ծնունդներ Կատեգորիա:2012 մահեր Կատեգորիա:Ապրիլի 22 ծնունդներ Կատեգորիա:Մայիսի 19 մահեր
Հաճախապատում
Հաճախապատում (Յաճախապատում), խրատական ճառերի, քարոզների ժողովածու։ Բաղկացած է 23 գլխից։ Ուսուցանում է քրիստոնեական բարոյականություն։ Ժողովածուի հեղինակային պատկանելության հարցը մնում է վիճելի։ Կորյունը հայտնում է, որ իր ուսուցիչը հորինել է «Ճառս յաճախագոյնս»։ Նույն տեղեկությունը նույն բառերով հայտնում է Ագաթանգեղոսը Գրիգոր Լուսավորչի մասին։ Ձեռագիր մատյաններում Հաճախապատումն ընդօրինակված է միայն Գրիգոր Լուսավորչի անունով։ Միջնադարյան մատենագիրները (Խոսրով Անձևացի, Գրիգոր Նարեկացի, Գրիգոր Մագիստրոս Պահլավունի, Հովհաննես Սարկավագ և այլք) նույնպես Գրիգոր Լուսավորչին են ճանաչում հեղինակ, իսկ Մեսրոպ Մաշտոցին հեղինակ համարողները գտնում են, որ Գրիգոր Լուսավորչի օրոք հայկական գրեր գոյություն չեն ունեցել։ Այս առարկությունը ժխտողների կարծիքով Հաճախապատումը գրվել է հունարեն կամ ասորերեն և 5-րդ դարում թարգմանվել հայերեն։ Ժողովածուն տպագրվել է միայն Գրիգոր Լուսավորչի անունով (1737-ին՝ Կ.Պոլսում, 1838-ին՝ Վենետիկում, 1894-96-ին՝ Վաղարշապատում)։ Մանուկ Աբեղյանը գտնում է, որ Հաճախապատումը Գրիգոր Լուսավորչին է վերագրվել այդ գրվածքին ավելի մեծ հեղինակություն ընծայելու համար։ 1872-ին Յոհան Միխայել Շմիդը Հաճախապատումը թարգմանել է գերմաներեն։
Ստեփան Ստեփանյան (օդաչու)
Ստեփան Վաչագանի Ստեփանյան, հայ օդաչու, Արցախյան ազատամարտի մասնակից, ՀՀ բանակի մայոր։
Հաճախապատում
Կատեգորիա:Կրոնական գրականություն
Ստեփան Ստեփանյան (օդաչու)
Ավարտել է ՌԴ Ի.Ս. Պոլբինի անվան Օրենբուրգի բարձրագույն ռազմաավիացիոն օդաչուական ուսումնարանը (1991) և Յու. Գագարինի անվան ռազմաօդային ակադեմիան (2002)։ 1992 թվականից ծառայում է ՀՀ ԶՈՒ-ում։ 1992–1994 թվականներին Մի-8 ուղղաթիռի անձնակազմում (օղակի, ապա՝ էսկադրիլիայի ղեկապետ) մասնակցել է ՀՀ և ԼՂՀ սահմանների ինքնապաշտպանությանը։ Ընդհանուր թռիչքաժամը կազմել է 800 ժամ։ Պարգևատրվել է ՀՀ «Անբասիր ծառայության համար» 1-ին աստիճանի մեդալով ։
Ծանոթագրություններ
Կատեգորիա:Արցախյան ազատամարտի հայ օդաչուներ Կատեգորիա:Մարտական ծառայության մեդալակիրներ
Մատեի Միլլո
Մատեի Միլլո (Matei Millo, ), ռումինացի դերասան և դրամատուրգ։ Ռեալիստական դպրոցի առաջին ռումինացի դերասանը։
Կատեգորիա:Ռումինացի դերասաններ Կատեգորիա:Ռումինացի դրամատուրգներ
Նաղոմարի
Նաղոմարի (ნაღომარი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում ։
Դիրք
Գտնվում է ծովի մակարդակից 500 մետր բարձրության վրա։ Շրջկենտրոն Լենտեխիից հեռու է 19 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 15 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լենտեխի շրջան
Ցիխիսջվար
Դիրք
Գյուղը գտնվում է ծովի մակարդակից 1640 մետր բարձրության վրա։ Շրջկենտրոն Բորժոմից հեռու է 41 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 406 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Բորժոմի մունիցիպալիտետ
Պավել Միլյուկով
Պավել Նիկոլաևիչ Միլյուկով (Павел Николаевич Милюков, ), ռուս քաղաքական գործիչ, պատմաբան և հրապարակախոս։ Կադետական կուսակցության հիմնադիրներից, կուսակցության ԿԿ նախագահը (1907-ից) և կուսակցության օրգան «Ռեչ» թերթի խմբագիրը։ 3-րդ և 4-րդ Պետական դումաների անդամ։ 1905-1907 թվականների Ռուսական հեղափոխության պարտությունից հետո ունեցել է հակաբոլշևիկյան դիրքորոշում։ 1917 թվականի Փետրվարյան հեղափոխության օրերին պայքարել է հանուն միապետության պահպանման։
Ռուսաստանի ժամանակավոր կառավարության առաջին կաբինետի կազմում եղել է արտաքին գործերի նախարար։ 1917 թվականի Հոկտեմբերյան հեղափոխությունից հետո գործակցել է սպիտակ գվարդիականների հետ։ 1920 թվականից՝ վտարանդի (Լոնդոն, Փարիզ)։ Երկրորդ համաշխարհային պատերազմի ժամանակ հանդես է եկել ֆաշիստների հետ ռուս վտարանդիների համագործակցության դեմ, ողջունել կարմիր բանակի հաջողությունները։ Չընդունելով պատմության զարգացման օրինաչափությունները՝ Միլյուկովը պատմության մեթոդաբանության հարցում մոտեցել է կանտական պոզիտիվիզմին։
Ծանոթագրություններ
Կատեգորիա:Ռուս քաղաքական գործիչներ Կատեգորիա:Ռուս պատմաբաններ Կատեգորիա:Ռուս հրապարակախոսներ Կատեգորիա:1859 ծնունդներ Կատեգորիա:1943 մահեր Կատեգորիա:Մոսկվայի պետական համալսարանի շրջանավարտներ Կատեգորիա:Ռուս լրագրողներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի դասախոսներ Կատեգորիա:Ռուսաստանի պետական դումայի անդամներ Կատեգորիա:Ռուս հեղափոխականներ Կատեգորիա:Ռուս հուշավիպագիրներ
Կանյուտինո (գյուղ, Խոլմ-Ժիրովսկի շրջան)
Կանյուտինո (Канютино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Ղարաաղաչ
Ղարաաղաչ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Նատրիումի հիդրոարսենիտ
Նատրիումի հիդրոարսենիտ, անօրգանական միացություն՝ Na2HAsO3 բանաձևով։ Առաջացնում է անգույն բյուրեղներ։ Լուծվում է ջրում։ Առաջացնում է բյուրեղահիդրատներ։
Ֆիզիկական հատկությունները
Առաջացնում է անգույն բյուրեղներ։
Լուծվում է ջրում։
Գրականություն
Կատեգորիա:Նատրիումի միացություններ Կատեգորիա:Արսենիտներ
Քևին Քիլբեն
Քևին Դենիել Քիլբեն (Kevin Daniel Kilbane, ՄՖԱ ․, ), իռլանդացի ֆուտբոլիստ։ Հանդես է եկել ձախ կիսապաշտպանի դիրքում։
Իր ամբողջ կարիերային ընթացքում խաղացել է անգլիական տարբեր ակումբներում, ինչպիսիք են «Պրեստոն Նորտ Էնդ», «Վեստ Բրոմվիչ Ալբիոն», «Սանդերլենդ», «Էվերթոն», «Ուիգան Ատլետիկ», «Հալլ Սիթի», «Հադերսֆիլդ Թաուն», «Դերբի Կաունտի» և «Քովենթրի Սիթի» ակումբները ։
Խաղացել է նաև Իռլանդիայի հավաքականում, որի կազմում անցկացրել է 110 հանդիպում, որը Ռոբի Քինից և Շեյ Գիվենից հետո երրորդ ցուցանիշն է կանաչների կազմում անցկացրած խաղերի թվով ։ Մասնակցել է 2002 թվականի աշխարհի առաջնությանը։
Իռլանդացին համատեղել է խաղացողի կարիերան մարզական լրագրողի գործունեությյան հետ, մասնավորապես նա աշխատել է որպես ֆուտբոլային փորձագետ իռլանդական «Raidió Teilifís Éireann» հեռուստաալիքում  ։
Վաղ տարիներ
Նոր ակումբում իռլանդացին արագ հարմարվել է, սկսել է ցուցադրել լավ խաղ և շուտով դարձել է «Հոտորնսի» հանրության սիրելին։ Այդ ժամանակ նա առաջին անգամ արժանացել է Իռլանդիայի հավաքականի մարզչի ուշադրությանը՝ հրավիրվելով հավաքական։
«Սանդերլենդ»
1999 թվականի դեկտեմբերին «Սանդերլենդի» մարզիչ Պիտեր Ռիդը «Վեստ Բրոմիվիչին» առաջարկել է գնել Քիլբենին 2,5 միլիոն ֆունտով։ «Կեռնեխների» ղեկավարությունը համաձայնել է այդ գործարքին, և Քևինը դարձել է «սև կատուների» խաղացող։ Այդ տրանսֆերը դարձել է երրորդն իր արժեքով «Սանդերլենդի» ամբողջ պատմության մեջ։
Դրանից բացի, «Սանդերլենդի» երկրպագուները հենց նրան են մեղադրել թիմի անհաջողությունների համար։ «Սև կատուների» կազմում իր առաջին գոլը Քևինը խփել է ապրիլի 8-ին՝ «Ուիմբլդոն» ակումբի դեմ խաղում. այն դարձել է նրա միակ գոլը 1999/00 մրցաշրջանում ։
Երկրպագուները շարունակել են իռլանդացի կիսապաշտպանին մեղադրել նաև միջմրցաշրջանում։ Ֆրանսիայում անցկացված նախամրցաշրջանային նախապատրաստման խաղերից մեկի ժամանակ Քևինը չի դիմացել վիրավորանքներին և «Սանդերլենդի» երկրպագուներին ցույց է տվել Էֆենբերգի ժեստը։ Այդ միջադեպը ավելի է վատթարացրել իռլանդացու հարաբերությունները թիմի երկրպագուների հետ։ Հինգ տարվա ընթացքում, որ նա անցկացրել է «Սանդերլենդի» թիմում, Քևինն այդպես էլ չի կարողացել արժանանալ երկրպագուների բարեհաճ վերաբերմունքին։ 2003 թվականին «սև կատուների» ղեկավարությունը հանրության ճնշման տակ որոշել է վաճառել Քիլբենին։
«Էվերթոն»
2003 թվականի ամառային տրանսֆերային պատուհանի վերջին օրը հայտարարվել է, որ Քևինը լքում է «Սանդերլենդը» և համալրում Լիվերպուլի «Էվերթոն» ակումբի շարքերը ։ Դա նշանակել է, որ Քիլբենը նորից պետք է աշխատեր Պրեստոնի ակումբի նախկին գլխավոր մարզչի՝ այդ ժամանակ արդեն «կապույտների» մարզիչ Դևիդ Մոյեսի հետ։
Գուդիսոն պարկում, ի տարբերություն Ստեդիում օֆ Լայթի, հանրությունն անմիջապես սիրել է իռլանդացուն։ Իսկ նա իր հերթին ամբողջովին փոխհատոցել է դրա համար իր խաղով։ 2005 թվականին իռլանդիայի Ֆուտբոլի ասոցիացիայի կողմից Քևինը ճանաչվել է Իռլանդիայի 2004/05 մրցաշրջանի լավագույն խաղացող ։ Էվերտոնի կազմում խաղալու ընթացքում Քիլբենը ճանաչվել է որպես իսկական ունիվերսալ խաղացող, որը նույն մակարդակով հանդես է գալիս ինչպես իր համար սովորական ձախ կիսապաշտպանի այնպես է աջ կիսապաշտպանի եզրում, երկրորդը հարձակվողի և անգամ ձախ պաշտպանի դիրքով։ Այս ամենը հանգեցրել է նրան, որ շատ ակումբներ ցանկացել են գնել իռլանդացու իրավունքները, և 2006 թվականի օգոստոսի վերջին նա համաձայնել է տեղափոխվել Ուիգան Ատլետիկ ակումբ։
Օգոստոսի 26-ին Քևինը անցկացրել է իր վերջին խաղը Էվերտոնի մարզաշապիկով։ Արժանի հրաժեշտ տեղի չի ունեցել իռլանդացին հեռացել է դաշտից Տոտենհեմ Հոտսպուր ակումբի դեմ խաղում երկու դեղին քարտ ստանալու պատճառով ։
«Ուիգան Ատլետիկ»
Օգոստոսի 31-ին Քիլբենը կնքել է եռամյա պայմանագիր Ուիգան ակումբի հետ։ Տեղափոխման արժեքը Ատլետիկ ակումբից Էվերտոն ակումբ կազմել է երկու միլիոն ֆունտ ։ 2007 թվականի ապրիլի 15-ին Քևինը Ուիգան ակումբում խփել է իր առաջին գոլը Տոտենհեմ ակումբի դեմ խաղում ։ Այդ գոլը դարձել է իռլանդացու առաջին գոլը անգլիական պրեմիեր լիգայում 2004 թվականի հոկտեմբերին։ Երկրորդ անգամ Քևինը գրավել է հակառակորդի դարպասը հաջորդ տարվա փետրվարին։ Ատլետիկ Վեստ հեմ Յունայթեդ խաղը տեղի է ունեցել երբ պատասխանելով Ռայան Թեյլորի փոխանցմանը, Քիլբենը գլխով հարվածել է  և խփել է գոլ Ռոբերտ Գրինի դարպասին։ Գոլը եղել է հաղթական Ուիգանը հաղթել է 1։0 հաշվով ։ Իր երկրորդ մրցաշրջանը մեծ մասը անցկացրել է Ատլետիկ ակումբում, Քևինը հանդես է եկել ձախ պաշտպանի դիրքով, չնայած իր համար անծանոթ էր այդ դիրքը, լավ խաղի շնորհիվ ճանաչվել է տարվա լավագույն խաղացող թիմի երկրպագուների վարկածով Մյուս ֆուտբոլային տարում Քիլբենը դուրս է մղվել Ուիգանի կազմից ակումբի նորեկ Մեյնոր Ֆիգերոյի կողմից, իռլանդացու պայմանագիրը Ատլետիկ ակումբի հետ ավարտվել է 2009 թվականի ամռանը, այդ ամենը ստիպել է թիմի գլխավորությամբ Քևինին ներկայացնել տրանսֆերի։
«Հալլ Սիթի»
2009 թվականի հունվարի 15-ին Քիլբենը տեղափոխվել է Հալլ Սիթի, որի համար վճարե է 500 հազար ֆունտ ։ Իռլանդացու պայմանագիրը «վագրերի» հետ կնքել է պայմանագիր տարվա երկրորդ կեսի ժամկետով ։ 2010 թվականի ապրիլի 10-ին Քիլբենը Հալլ ակումբում խփել է իր առաջին գոլը, գրավելով Բերնլի ակումբի դարպասը ։
«Հանդերսֆիլդ Տաուն»
2011 թվականի հունվարի 1-ին «վագրերի» ղեկավարությամբ Քևինը 2010/11 մրցաշրջանում վարձավճարով է տրվել Հանդերսֆիլդ Տաուն ակումբին ։ Այդ նույն օրը Քիլբենը կատարել է իր նորամուտը նոր ակումբի կազմում Կարլայլ Յունայթեդ ակումբի դեմ խաղում ։ Հունվարի 15-ին Քևինը Տաուն ակումբում իր գոլով բացել է խաղի հաշիվը, աչքի ընկնելով Ուոսոլոմ ակումբի դեմ խաղում ։
«Դերբի Քաունթի»
2011 թվականի օգոստոսի 2-ին Քևինը նորից վարձավճարով տեղափոխվել է նոր ժամանակավոր գործատու իռլանդացին դարձել է Դերբի Քաունթի ակումբի խաղացող։ Մրցավարը պայմանագիրը կնքել է վեց ամիս ժամկետով ։ Չորս օր հետո Քիլբենը առաջինն է խաղացել «խոյերի» դեմ պաշտոնական հանդիպմանը, մեկ ամբողջ խաղ անցկացրել է Բիրմինգ Սիթի ակումբի դեմ ։ օգոստոսի 20-ին իռլանդացին առաջինն է Դերբի ակումբում աչքի ընկել գոլով, գրավելով Դոնկաստեր Ռեվերս ակումբի դարպասը ։ Նոյեմբերի 29-ին Քաունթի ակումբը ստիպված է եղել ժամանակից շուտ ավարտել վարձավճարը Քիլբենի հետ մեջքի վնասվածքի պատճառով, որը նա ստացել է մարզումներից մեկի ժամանակ ։ Ընդհանուր Դերբիի կազմում անցկացրել է 10 խաղ ։
«Կոնվենտի Սիթի»
2012 թվականի հուլիսի 5-ին Քևինը վարձավճարային հիմունքներով որպես ազատ գործակալ տեղափոխվել է Հալլ Սիթիի պայմանագրի ավարտի հետևանքով Կոնվերտի Սիթիի հե կնքել է մեկ ամյա պայմանագիր ։ Օգոստոսի14-ին Քիլբենը կատարել է իր նորամուտը իր նոր ակումբում, խաղացելէ ամբողջ խաղը, լիգայի գավաթի շրջանակներում Դագենեմ էնդ Ռեդբրիջի դեմ խաղում, առաջին փորձը հաջողությամբէպսակվել, իրացրել է 11-մետրանոց հանդիպման 90-րդ րոպեին, իռլանդացին «երկնագույններին» բերել է հաղթանակ նվազագույն հաշվով 1։0 ։
Իռլանդիայի հավաքականում
Քիլբենի նորամուտը տեղի է ունեցել 1997 թվականի սեպտեմբերի 6-ին Իռլանդիայի ազգային հավաքականում, երբ 1998 թվականի աշխարհի առաջնության ընտրական խաղում իռլանդացիները հանդիպել էին իսլանդացիներին ։
2006 թվականի հոկտեմբերի 11-ին Քևինը առաջինը խփել է գոլ իռլանդացիների մարզաշապիկով, գրավելով Չեխիայի հավաքականի դարպասը ։ 2009 թվականի հոկտեմբերի 14-ին անցկացրել է հանդիպում Չերնոգորիայի հավաքականի դեմ Քիլբենը հասել է 100 խաղի սահմանագծին ազգային թիմում ։ Իր վերջին, ութերորդ գոլը հավաքականի կիսապաշտպանը խփել է, գնդակը նետելով Անդորրայի դարպասին  2011 թվականի սեպտեմբերի 7-ին ։
Քևինը ունի երրորդ ցուցանիշը իռլանդացիների կազում անցկացրած խաղերի թվով  — կիսապաշտանն անցկացրել է 110 խաղ ։
Խաղերը և գոլերը Իռլանդիայի հավաքականում
Ընդհանուր։ 110 խաղ/ 8 գոլ; 49 հաղթանակ, 38 ոչ-ոքի, 23 պարտություն։
Անձնական կյանք
Ավագ եղբայրը՝ Ֆարել Քևինը նույնպես ֆուտբոլիստ է, նա պաշտպանել է Լանկաստեր Սիթի ակումբի գույնը, ներկայում հանդես է գալիս անգլիական Տրանսֆորդ Տաուն ակումբում ։
2010 թվականին Քիլբենը սպորտային կարիերան համատեղել է իռլանդական «Raidió Teilifís Éireann» հետուստաալիքում աշխատելու հետ, որտեղ նա որպես փորձագետ աշխատել է բազմաթիվ թեմատիկ թոք-շոուներում  ։
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Էվերթոնի ֆուտբոլիստներ Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Իռլանդացի ֆուտբոլիստներ Կատեգորիա:Հալլ Սիթիի ֆուտբոլիստներ Կատեգորիա:Սանդերլենդի ֆուտբոլիստներ Կատեգորիա:Դերբի Կաունտիի ֆուտբոլիստներ Կատեգորիա:Ուիգան Ատլետիկի ֆուտբոլիստներ Կատեգորիա:Հադերսֆիլդ Թաունի ֆուտբոլիստներ Կատեգորիա:Իռլանդիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Անգլիական ֆուտբոլի լիգայի խաղացողներ Կատեգորիա:Քովենթրի Սիթիի ֆուտբոլիստներ Կատեգորիա:Պրեմիեր Լիգայի ֆուտբոլիստներ
Յոլա (քաղաք)
Յոլա (Yola), քաղաք արևելյան Նիգերիայում, Ադամավա նահանգի մայրաքաղաքը։ Բնակչությունը՝ 88 500 մարդ (2004 թվական)։ Այն գտնվում է Բենուե գետի մոտ և գետի մակարդակից մոտ 800 մետր բարձրության վրա։ Մինչև 1955 թվականը քաղաքը բաղկացած էր երկու շրջաններից՝ հին Յոլա, որտեղ գտնվում է էմիրի նստավայրը, և Յոլա-Ջիմետի նոր մասը (այժմ առանձնացված է որպես առանձին քաղաք)։ Յոլա-Ջիմետիի առաջացման և զարգացման վրա մեծ ազդեցություն են ունեցել եվրոպացիները, ովքեր 1980 թվականին այստեղ գետի վրա կամուրջ են կառուցել։ Յոլայի առևտրի մեծ մասն այժմ տեղափոխվել է Ջիմետա քաղաք։ Անձրևոտ սեզոնի երկրորդ կեսին` հուլիսից հոկտեմբեր, Բենուե գետը հասանելի է նավարկության համար։ Յոլայի շրջանում հավաքում են գետնանուշ, բամբակ, կենդանիների կաշի, որոնք Նիգերի դելտայում վաճառքի են ուղարկվում Բուրուտու և Ուարրի նավահանգիստներ։ Զարգացած է սորգոյի, կորեկի, ընկույզի, քաղցր կարտոֆիլի, բրնձի, շաքարեղեգի, գետնանուշի, բամբակի,սոխի, պղպեղի, ինդիգոյի,խոշոր եղջերավոր անասունների,այծերի,թռչունների,ոչխարների առևտուրը։
Կլիմա
Յոլան ունի  արևադարձային  կլիմա, որը սահմանակից է տաք կիսաչորային կլիմային և արտահայտվում է` չոր և ավելի խոնավ սեզոնով։ Ջերմաստիճանը բարձր է գրեթե ամբողջ տարվա ընթացքում, օգոստոս և սեպտեմբեր ամիսների  ամենաբարձր միջին  ջերմաստիճանը՝ 31,3 °C (88,3 °F), իսկ դեկտեմբեր ամսվա ամենացածր միջին ջերմաստիճանը՝ 16,9 °C (62,4 °F): Մարտ ամսին ամենաբարձր միջին ջերմաստիճանն է՝ 42,8 °C (109,0 °F), մինչդեռ ապրիլի ամենացածր միջին ջերմաստիճանը չի գերազանցում՝ 27,0 °C (80,6 °F): Ամենաբարձր ջերմաստիճանը գրանցվում է մարտին և ապրիլին՝ խոնավ սեզոնի սկսվելուց անմիջապես առաջ։
Յոլայում տարեկան միջին տեղումների չափը հասնում է 872,4 միլիմետրի։ Մայիսից հոկտեմբեր ընկած ժամանակահատվածում եղանակը խոնավ է, իսկ տարվա մնացած ամիսներին համեմատաբար ավելի չոր։ Չոր է համարվում  փետրվարից ապրիլ ընկած ժամանակահատվածը  քանի որ ունի ավելի բարձր ցերեկային ջերմաստիճան և կարող է ունենալ ավելի ցածր գիշերային ջերմաստիճան։ Բացի այդ չոր սեզոնն ունի նաև ցերեկային ջերմաստիճանի ավելի բարձր տատանումներ։ Օգոստոսը ամենախոնավ ամիսն է, տեղումների չափը 16 օրվա ընթացքում միջինը 196,1 միլիմետր  անձրև է տեղում։ Դեկտեմբեր-փետրվար ամիսներին տեղումներ չեն լինում։ Չոր սեզոնին խոնավությունը ցածր է, փետրվարին իջնում ​​է մինչև 13,5%, բայց խոնավ սեզոնին այն կարող է բավականին բարձրանալ, հատկապես հուլիսից սեպտեմբեր ընկած ժամանակահատվածում։ Յոլան տարեկան ստանում է 2845,5 ժամ արևի լույս, որը լավ բաշխված է ամբողջ տարվա ընթացքում, ընդ որում՝ նոյեմբերն ամենաշատն է ստանում արևի լույսը, իսկ օգոստոսն՝ ամենաքիչը։
Պատմություն
Քաղաքի անունը ծագել է «յոլդե» բառից, որը Ֆուլա լեզվում նշանակում է «բնակավայր բլրի վրա»։ Յոլան հիմնադրվել է 1841 թվականին և զարգացել է որպես Ադամավա էմիրության վարչական և քաղաքական կենտրոն, երբ Ֆուլայի էմիրության հիմնադիր Մոդիբո Ադաման (Modibbo Adama), հիմնել է Յոլա բնակավայրը Ֆուլբե ջիհադի համար այստեղ ապրող Բատայի (Բատտա) և Վերրեի բնիկ ժողովուրդների դեմ։
1891 թվականին լեյտենանտ Լուի Միսոնը համոզեց էմիրին ճանաչել Ֆրանսիայի տարածքային պահանջները։ Մինչև 1893 թվականը բրիտանացիները ընդլայնեցին իրենց վերահսկողությունը էմիրության այս մասի վրա, և կարճ ժամանակ անց «Royal Niger Company» ընկերությունը քաղաքում առևտրային գրասենյակ հիմնեց։ 1901 թվականին էմիր Լաուվալ Զուբեյրուն ստիպեց ընկերությանը լքել Յոլան, սակայն բրիտանական արշավախմբային ուժերի միջամտությունից հետո բրիտանացիների և «Royal Niger Company» ընկերության դիրքերը վերականգնվեցին։ 1914 թվականին գերմանացի գաղութարարները Կամերունից ներխուժեցին Յոլա, բայց անգլիացիները պահեցին քաղաքը։
Քաղաքում են գտնվում Դաշնային տեխնոլոգիական համալսարանը (հիմնադրվել է 1981 թվականին), կենտրոնական մզկիթը և Հռոմի կաթոլիկ եկեղեցին։
Արտաքին հղումներ
Կատեգորիա:Նիգերիայի քաղաքներ Կատեգորիա:Բնօրինակում անաղբյուր հոդվածներ
Բեզվոդովկա (գյուղ, Միրգորոդի շրջան)
Բեզվոդովկա (Безводівка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Բեզվոդովկա գյուղում բնակվում էր 57 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Հուրիեթ
Պատմություն
Օրաթերթը հիմնվել է 1948 թվականի մայիսի 1-ին Սեդաթ Սիմավի կողմից Ստամբուլում։ Հուրիեթի տպագրման օրը համարվում է թուրքական մամուլում ոճի և բովանդակության նորարարությունների սկսման օր. մեծ լուսանկարներ, պարզ լեզվով գրված լուրեր, կարճ սյունակներ։ Առաջին էջում սովորաբար տեղ էին գտնում այդ ժամանակաշրջանի վարչապետ Իսմեթ Ինոնյուի և Դեմոկրատական կուսակցության գլխավոր նախագահ Ջելալ Բայարի գրվածքները։ Հուրիեթը, ժամանակաշրջանի երկու քաղաքական հակառակորդներին ներկայացնելով մեկ էջում, ձգտում էր ցույց տալ, որ անկողմնակալ լրագրություն է վարելու։ Իր էջերում քաղաքական բովանդակությամբ լուրերի հետ մեկտեղ տեղ տալով կյանքի տարբեր բնագավառներին առնչվող տեղեկությունների՝ ժամանց, սպորտ, առողջ ապրելակերպ, գեղեցկության խորհուրդներ, կոմիքսներ և այլն՝ Հուրիեթը մինչ այդ քաղաքական լուրերով ծանրաբեռնված լրագրության մեջ հավասարակշռություն մտցրեց։ Գրող, լրագրող Ազիզ Նեսինի խոսքերով Հուրիեթը առաջին անգամ միմյանցից առանձնացրեց գրականությունը և լրագրությունը ։
1953 թվականին Սեդաթ Սիմավի մահվանից հետո, թերթի հրատարակումը գլխավորեցին Սիմավի որդիները` Հալդուն և Էրոլ Սիմավները։ 1968 թվականին Հալդուն Սիմավին թողեց թերթի ղեկավարումը, և այն անցավ Էրոլ Սիմավիի ղեկավարմանը ։ Հուրիեթը, ինչպես Սեդաթ Սիմավիի, այնպես էլ նրա որդիների ղեկավարման ժամանակ իրականացրել է անկողմնակալ լրագրություն, ինչի շնորհիվ մեծ լսարան է ձեռք բերել։
1994 թվականին գործարար Այդըն Դողանի ղեկավարած «Դողան Հոլդինգը» (Doğan Holding) գնեց Հուրիեթը։ «Դողան Հոլդինգի» կազմում ևս Հուրիեթը շարունակել է անկողմնակալ և աշխարհիկ ուղղվածության լրագրություն վարել։ 2002 թվականից, երբ Արդարություն և զարգազում կուսակցությունը եկավ իշխանության, Հուրիեթը դարձավ ԱԶԿ-ի կրոնամետ քաղաքականության քննադատողներից։ ԱԶԿ-ի և Հուրիեթի միջև առաջացած հակամարտության գլխավոր պատճառը աշխարհիկության հարցն էր, որին պատճառ էր դարձել հասարակական վայրերում գլխաշոր կրելու վերաբերյալ քննարկումները ։ Նախկին վարչապետ Էրդողանը սկսում է մեղադրել «Դողան Հոլդինգին» կառավարության և իշխանական կուսակցության նկատմամբ կողմնակալ դիրքորոշում ունենալու համար։ 2009 թվականին ֆինանսների նախարարության հարկային մարմինը տուգանում է «Դողան Հոլդինգին» պատկանող ընկերություններին՝ 4,5 մլրդ դոլարով չվճարված հարկերի համար ։ Այդըն Դողանը մեղադրել է վարչապետ Էրդողանին իրեն քննադատողների «բերանը փակ պահելու համար» և ավելացրել, որ Էրդողանը ցանկանում է ստեղծել «հանդարտ ու լուռ Թուրքիա» ։
2018 թվականի մարտի 22-ին Դողանը հանդես եկավ մի հայտարարությամբ, որտեղ ասվում էր. «Արդեն 80-ն անց եմ։ Այս փուլում իմ ցանկությամբ որոշեցի վերջակետ դնել հրատարակչական գործիս» ։ Դողանը «Դողան Հոլդինգը» 1.1 մլրդ ԱՄՆ դոլարով վաճառեց Էրդողան Դեմիրօրենին, ով Ռեջեփ Թայիփ Էրդողանի մտերիմներից է և վայելում է վերջինիս հովանավորչությունն ու ազդեցությունը ։ Հուրիեթի բաժնետոմսերը 2018 թվականի մայիսի 16-ի դրությամբ  պատկանում են Դեմիրօրեն ընտանիքին և բաժանվում են Էրդողան Դեմիրօրենի՝ 40.38%-ով և իր 2 որդիների ու աղջկա միջև՝ բոլոր 3-ի բաժնետոմսերը 12.43%-ով ։ Էրդողան Դեմիրօրենը մահացել է 2018 թվականի հունիսի 8-ին։
Հուրիեթը իշխանամետ Դեմիրօրեն Մեդիա Գրուպին վաճառվելուց հետո, կորցրեց իր հայտնի սյունակագիրներին։ Ոմանք շարունակում են իրենց աշխատանքը Դեմիրօրեն Մեդիա Գրուփին պատկանող այլ հեռուստաընկերություններում և թերթերում ։ «Hürriyet»-ի հայտնի սյունակյագիր Թահա Աքյոլի որդին թվիթերյան իր էջում գրել է, որ բոլորը գիտեն, թե ինչու է իր հայրը հեռանում թերթից ։ Սեպտեմբերին «Hürriyet»-ից հեռացել  է նաև Մեհմեդ Յըլմազը ։
Թուրքիայի խոշորագույն անկախ պարբերականը՝ Հուրիեթը այժմ գտնվում է նախագահ Էրդողանի անուղղակի վերահսկողության ներքո։ Սա անմիջապես չի ենթադրում, որ այն ամբողջովին դարձել է իշխանամետ թերթ։ Ընդհակառակը, քանի որ վերջինիս լսարանը կազմում է գերազանցապես հենց այն ընտրազանգվածը, որը չի սատարում Էրդողանին, ապա իշխանությունները հնարավորություն են ստանում վերահսկել վերջինիս ուղղված լրատվական հոսքը, ինչպես նաև ցանկության դեպքում նրանց հասցնել իշխանության ցանկալի ուղերձները ։
Այսօր Հուրիեթը շրջանառության ծավալով երկրորդն է Թուրքիայում՝ 280 հազարից ավելի օրինակ վաճառքով։ Վաճառքի քանակով թերթը վերջին տասնամյակում պահապանում է առաջին եռյակում գտնվելու արտոնությունը ։ Թերթը 7 տպագրատուն ունի 7 տարբեր վայրերում՝ Ստամբուլ, Անկարա, Իզմիր, Ադանա, Անթալիա, Տրապիզոն և Մայնի Ֆրանկֆուրտ ։
Հուրիեթը անդրադառնում է նաև սոցիալական խնդիրներին և քաղաքացիներին հնարավորություն տալիս դառնալ «newsmaker»: Թերթը ստեղծել է այդպիսի մի քանի հարթակներ, օրինակ՝ «Hayatın İçinden», «Hürriyet Takipte» և դիտումների ու քննարկումների առումով ռեկորդային ցուցանիշ արձանագրած «Hürriyet Olay Yerinde»-ն, որը ճանապարհային վթարների մասին է ։
2018 թվականի մայիսի 18-ից Հուրիեթի գլխավոր խմբագիրն է Վահափ Մունյարը ։ «Hürriyet»-ում սյունակներ են գրում Դողան Հըզլանը, Էրթուղրուլ Օզքյոքը, Սեդաթ Էրգինը, Վահափ Մունյարը, Ահմեդ Հաքանը և այլք ։ Ահմեդ Հաքանը «Hürriyet»-ի ամենաազդեցիկ սյունակագիրներից է, նրա  սյունակները մեծ արձագանք են ստանում ամբողջ Թուրքիայում և երբեմն պատճառ դառնում նրա վրա հարձակումների ։
Հուրիեթի ինտերնատային կայքը գործում է 1997 թվականից ։ Բացի Թուրքիայից, «Hürriyet» կարդում են նաև Ադրբեջանում, Գերմանիայում և Միացյալ Նահանգներում ։ Ըստ «Web Traffic by SimilarWeb»-ի տվյալների, ամբողջ աշխարհի կայքերի ցանկում «Hürriyet»-ը (իր ամսական 152,257,684 այցելուների քանակով) զբաղեցնում է 201-րդ տեղը ։ Թուրքիայում «Hürriyet»-ը ամենից շատ այցելուներ ունեցող թերթն է ։ Word Press Freedom Rank-ի ցուցիչում Թուրքիան 180-ից 157-րդն է ։
Հուրիեթը 1961 թվականին հիմնադրել է անգլերենով տպագրվող «Hürriyet Daily News» օրաթերթը, որի ինտերնետային տարբերակը գործում է 2008 թվականից ։ Մինչև Դեմիրորեն Մեդիա գրուպին թերթի վաճառքը, այն քաղաքական հարցերի մեկնաբանություններում ավելի շատ ձախ կենտրոնամետ ուղղվածության դիրք էր զբաղեցնում։ Թերթը չափավոր-ազատական կողմնակալություն ուներ։ «Hürriyet Daily News»-ը հաճախ հրապարակում էր փաստերի վրա հիմնված տեղեկություն և ազատականության տարածման համար օգտագործում այնպիսի բառեր, որոնք ուղղված են ազդելու կարդացողների վրա՝ զգացմունքների և կարծրատիպերի միջոցով։
Հղումներ
Կատեգորիա:Թուրքիայի օրաթերթեր Կատեգորիա:Թուրքիայում հրատարակվող օրաթերթեր Կատեգորիա:Թուրքիայի մշակույթ Կատեգորիա:Թուրքալեզու թերթեր Կատեգորիա:Ստամբուլում հրապարակվող թերթեր
Ռուդկովկա (գյուղ, Ժիտոմիրի շրջան)
Ռուդկովկա (Рудківка), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1937 թվականին։
2001 թվականի տվյալներով Ռուդկովկա գյուղում բնակվում էր 108 մարդ։ Բնակավայրը զբաղեցնում է 0,494 կմ² տարածք։ Բնակչության խտությունը կազմում էր 218,62 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ժիտոմիրի շրջանի բնակավայրեր Կատեգորիա:Ուկրաինայի գյուղեր Կատեգորիա:1937 թվականին հիմնադրված բնակավայրեր
Աստերոիդների ցանկ (277101-277200)
Աստերոիդների ցանկ (277001-277100) * Աստերոիդների ցանկ * Աստերոիդների ցանկ (277201-277300)
Ագուա Ֆրիա դի Գոյաս
Ագուա Ֆրիա դի Գոյաս (Água Fria de Goiás), համայնք Բրազիլիայում՝ Գոյաս նահանգի կազմում։ Գտնվում է Հյուսիս-կենտրոնական նահագի Գոյաս մարզում։ Մտնում է Էնտորնու դու Դիստրիտու Ֆեդերալի գավառի կազմի մեջ։ Բնակչությունը կազմում է 4833 մարդ՝ 2006 թվականի տվյալներով։ Գրավում է 2 029,406 կմ2 տարածք։ Բնակչության խտությունը՝ 2,4 մարդ/կմ²։
Պատմություն
Քաղաքը հիմնադրվել է 1987 թվականի դեկտեմբերի 30-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Ծինուբան (Բորժոմի մունիցիպալիտետ)
Ծինուբան (წინუბანი), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում ։
Դիրք
Գյուղը գտնվում է ծովի մակարդակից 1520 մետր բարձրության վրա։ Շրջկենտրոն Բորժոմից հեռու է 32 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Բորժոմի մունիցիպալիտետ
Սեեսկյուլա (գյուղ, Կիուե շրջան)
Սեեսկյուլա (Sääsküla), գյուղ Էստոնիայի Հարյումաա նահանգի Կիուե շրջանում։
2011 թվականի տվյալներով գյուղում բնակվում էր 9 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կիուե շրջանի բնակավայրեր Կատեգորիա:Էստոնիայի գյուղեր
(1555) Դեյան
(1555) Դեյան (Dejan), աստերոիդ աստերոիդների հիմնական գոտում։ Հայտնաբերվել է 1941 թվականի սեպտեմբերի 15-ին Ֆերնանդ Ռիգոյի կողմից Ուքլում ։
Միջին հեռավորությունը Արեգակից կազմում է 2,691044 ա. մ., առավելագույնը մոտենում է 1,9479 ա. մ. հեռավորության վրա և հեռանում 3,4342 ա. մ. ։ Արեգակի շուրջ մեկ ամբողջական պտույտ է կատարում 1612,43 երկրային օրվա ընթացքում, իր ուղեծրով շարժվելով միջինում 0,223266 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,01° անկյուն։
Արտաքին հղումներ
Կատեգորիա:1941 թվականին հայտնաբերված աստղագիտական մարմիններ Կատեգորիա:Ֆերնանդ Ռիգոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պրեմիեր Լիգա 2008-09 (Անգլիա)
Պրեմիեր Լիգա 2008-09-ը Անգլիայի Պրեմիեր Լիգայի 17-րդ սեզոնն էր։
Կատեգորիա:Անգլիայի Պրեմիեր Լիգայի մրցաշրջաններ
Սամվել Սիանոսյան
Սամվել Սերգեյի Սիանոսյան, հայ օդաչու, Արցախյան ազատամարտի մասնակից, ՀՀ բանակի փոխգնդապետ։
Ուսում
1987-1989 թվականներին սովորել է Բալաշովի (Սարատովի մարզ, Ռուսաստան) բարձրագույն ավիացիայի ռազմական օդաչուական ուսումնարանում։ Ավարտել է ՌԴ Յու. Գագարինի անվան ռազմաօդային ակադեմիան (2000)։ 1992 թվականից ծառայում է ՀՀ բանակում։
1992-1994 թվականներին Մի-8 և Մի-24 ուղղաթիռների անձնակազմերում (հրամանատար) մասնակցել է ՀՀ սահմանների պաշտպանությանը։ Ընդհանուր մարտական թռիչքաժամը կազմել է 1100 ժամ։
Պարգևներ
Պարգևատրվել է Մարտական ծառայության մեդալով ։
Ծանոթագրություններ
Կատեգորիա:Արցախյան ազատամարտի հայ օդաչուներ Կատեգորիա:1969 ծնունդներ Կատեգորիա:Մարտի 14 ծնունդներ Կատեգորիա:Երևան քաղաքում ծնվածներ
Շառլ Ազնավուրի հրապարակ (Երևան)
Շառլ Ազնավուրի հրապարակ, հրապարակ Երևանի Կենտրոն վարչական շրջանում։
Պատմություն
Հրապարակն անվանվել է ի պատիվ նշանավոր ֆրանսահայ երգիչ, երգահան, կինոդերասան և հասարակական գործիչ Շառլ Ազնավուրի։ Հրապարակը նախատեսված է եղել 1924 թվականի թամանյանական գլխավոր հատակագծով։ Հրապարակի համալիրը կազմակերպվել է 1927-1958 թվականներին, երբ կառուցվել են «Երևան» հյուրանոցը, Ստանիսլավսկու անվան դրամատիկական թատրոնը, «Մոսկվա» կինոթատրոնը և Հայաստանի նկարչի տունը։
Հրապարակի կենտրոնում շրջանաձև տեղակայված են 12 համաստեղությունները խորհրդանշող շատրվանները։ «Համաստեղություն» ջրավազանի ճարտարապետն է Արսեն Մելիքյանը, քանդակագործները՝ Արարատ Հովսեփյանը և Վլադիմիր Աթանյանը ։
Արտաքին հղումներ
Կատեգորիա:Շառլ Ազնավուր
Նացուլի
Նացուլի (ნაცული), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում ։
Դիրք
Գտնվում է ծովի մակարդակից 1480 մետր բարձրության վրա։ Շրջկենտրոն Լենտեխիից հեռու է 39 կմ։
Վերջին գնացքը (ֆիլմ, 2003)
«Վերջին գնացքը» («Последний поезд»), 2003 թվականի ռուսական գեղարվեստական ֆիլմ, Ալեքսեյ Գերման-կրտսերի լիամետրաժ դեբյուտը կինոյում։ Սև-սպիտակ ֆիլմ, որի գործողությունները տեղի են ունենում Հայրենական մեծ պատերազմի տարիներին, պատմում է գերմանացի բժշկի մասին, որը ռազմաճակատ է մեկնել և անհետ կորել գերմանացիների նահանջի ժամանակ։
Նացուլի
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լենտեխի շրջան
Ղարա-Իբրահիմ
Ղարա-Իբրահիմ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Վերջին գնացքը (ֆիլմ, 2003)
Սյուժե
Ցուրտ ձմռանը գեր ռազմական բժիշկ Պաուլ Ֆիշբախը գնացքով մեկնում է գերմանական զորքերի թիկունք։ Կայարանում նրան դիմավորում է վարորդը, որը նրան հասցնում է իր նշանակման վայր՝ հոսպիտալ, որը, ինչպես պարզվում է, տարհանվում է նահանջի պատճառով։ Հոսպիտալում մնում է միայն մի քանի մարդ, ովքեր սպասում են, որ իրենց այնտեղից կվերցնեն, սակայն ոչ ոք չի գալիս։ Երիտասարդ բժշկի հետ կոնֆլիկտի պատճառով Ֆիշբախը հեռանում է ձնով ծածկված դաշտով՝ փորձելով գտնել ճանապարհը։ Նա հանդիպում է մեկ այլ գերմանացու, որը ծառայել է որպես փոստարար և նույնպես հետ է մնացել իր զորամասից։ Նրանք միասին հասնում են անտառ, որտեղ նրանց գնդակոծում են, ինչի արդյունքում փոստատարը կոնտուզիայի է ենթարկվում։ Երբ նա ուշքի է գալիս, նրանք շարունակում են ճանապարհը։
Ղարա-Իբրահիմ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Վերջին գնացքը (ֆիլմ, 2003)
Սյուժե
Նրանք մոտենում են լքված անտառային խրճիթին, որտեղ գտնվում է խորհրդային հպատակների մի խումբ՝ տղամարդ և մի քանի դերասանուհիներ, որոնցից մեկը ծանր հիվանդ է։ Խմբի ղեկավարը փորձում է սպանել գերմանացիներին ատրճանակով, բայց շարունակական հազի պատճառով դա չի անում, և նրանք հեռանում են։ Փոստատարը պառկում է հանգստանալու, իսկ Ֆիշբախը շարունակում է ճանապարհը և տեսնում, թե ինչպես են հեռացող գերմանական ջոկատին գնդակահարում պարտիզանները, իսկ հետո անցնում է մեծ պարտիզանական ջոկատը, այդ թվում՝ կանայք և երեխաներ։ Մոտենում է փոստարարը, նա փորձում է կենդանի մնացած մարդ գտնել գերմանացիների մեջ, բայց բոլորը մահացած են։ Նրանք վերադառնում են խրճիթի մոտ, որն այդ ընթացքում արդեն այրվել է, իսկ այնտեղ գտնվող բոլոր մարդիկ սպանվել են։ Փլատակների տակից փոստատարը հանում է մահացող կնոջ ։ Ֆիշբախը նստում նրա կողքին ճամպրուկի վրա և բռնում նրա ձեռքը։ Փոստատարը ծածկում է  կնոջն իր շինելով, գտնում է անձրևանոց և հանձնում բժշկի ձեռքը, իսկ ինքն է հեռանում։ Շուտով նա ընկնում է ու մահանում։ Կինը հոգեվարքի մեջ մահանում է։ Քնած Ֆիշբախը նստած է նրա կողքին՝ հովանոցը ձեռքին։
Եզրափակիչ լուսագրերում հաղորդվում է, որ Ֆիշբախն անհետ կորել է, նրա մարմինը չի գտնվել։ Նա ընտանիք չուներ և ժամանակի ընթացքում ջնջվել է նաև նրա մասին որևէ հիշողություն։
Արտաքին հղումներ
Կատեգորիա:Ռուսական ֆիլմեր Կատեգորիա:2003 ֆիլմեր Կատեգորիա:Ռուսերեն ֆիլմեր Կատեգորիա:Ռուսական դրամա ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Ռուսական ռազմական ֆիլմեր Կատեգորիա:Բնօրինակում անաղբյուր հոդվածներ
Քառասունի ճակատամարտ
Քառասունի ճակատամարտ, ճակատամարտ 863 թ-ին Հայաստան ներխուժած արաբ էմիրների կոալիցիայի և Աշոտ Ա Բագրատունու կողմից գլխավորած հայկական ուժերի միջև։ Պատերազմի հետևանքով հայկական 40,000-անոց զորքը գլխովին ջախջախեց մուսուլմանների 80,000-անոց ուժերին։ Ճակատամարտի հետևանքով հայերը կորցրին ութ, իսկ արաբները՝ քսան հազար զինվոր ։
Ծանոթագրություններ
Կատեգորիա:Արմինիա կուսակալության ճակատամարտեր Կատեգորիա:Արաբական խալիֆայության ճակատամարտեր
Կանյուտինո (կայարան, Խոլմ-Ժիրովսկի շրջան)
Կանյուտինո (Канютино), կայարան Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 425 մարդ։
Մոնտե-Կառլո օպերային թատրոն
Մոնտե-Կառլո օպերային թատրոն (Opéra de Monte-Carlo), օպերային թատրոն Մոնակոյում, կառուցվել է 1870-ական թվականներին Կառլոս III արքայազնի օրոք, ճարտարապետական նախագծի հեղինակն է Շառլ Գարնյեն, որն այս օպերայի կառուցումից քիչ ժամանակ առաջ ավարտել էր Փարիզի լեգենդար Գրանդ օպերայի կառուցումը ։
Պատմություն
XIX դարի վերջին Մոնակոն ղեկավարում էր Կառլոս III արքայազնը։ Հենց նա է որոշում կառուցել օպերային այս թատրոնը, որը պետք է գործեր որպես մասնավոր թատրոն և կոչված լիներ պահպանելու ֆրանսիական մշակույթը։ Կառլոս III արքայազնի հեռատեսության շնորհիվ 1850-ականներին Մոնակոն վերածվում է համաշխարհային հարստության ու շքեղության էպիկենտրոնի։ Դրան նպաստում էր դքսության աշխարհագրական դիրքը, նրա քաղաքական և ֆինանսական կարգավիճակը։ Արքայազն Կառլոսն օգտվում է այդ առավելություններից, որոնց շնորհիվ Մոնակոյում կառուցվում է երկաթուղի, ինչը բավականին հեշտացնում է Ֆրանսիայի ու Իտալիայի հետ կապը։ Մոնակոյի հիասքանչ կլիման գրավում էր Հյուսիսային Եվրոպայի բնակիչներին, իսկ Մոնտե-Կառլո օպերային թատրոնի կառուցումով նա ցանկանում էր քաղաքը դարձնել տուրիստական կենտրոն ։
Մոնտե-Կառլո օպերային թատրոնը գտնվում է Միջերկրական ծովի ափին։ Շինարարական աշխատանքները տևել են ընդամենը վեց ամիս, որի ընթացքում կառույցի վրա աշխատել են իտալացի չորս հարյուր վարպետ։ Արդյունքում ստացվել է Երկրորդ կայսրության ոճի կառույց՝ շքեղորեն զարդարված աշտարակներով ու քանդակներով, որոնց հեղինակներն են Գյուստավ Դորեն և Սառա Բերները։
Մոնտե-Կառլո օպերայի «Գարնյե սրահի» բացումը, որը կառուցվել էր Փարիզի Գրանդ օպերային թատրոնի «Գարնյե պալատի» ոճով, տեղի է ունենում 1879 թվականի հունվարին։ Բացմանը բեմադրվում է յուրօրինակ ներկայացում, որն ներառում էր բալետ, գործիքային երաժշտություն, օպերա և Սառա Բարների գեղարվեստական ասմունքը։ Այս ներկայացումն էլ հիմք է հանդիսանում, որպեսզի հետագայում օպերային այս թատրոնում բեմադրվեն զանազան ժանրեր ներառող ներկայացումներ։